**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2018. június 28-án tartandó testületi ülésére**

Az előterjesztés tárgya**: Megállapodás a Nyíregyházi Tankerületi Központtal értéknövelő felújítási munka elszámolásával kapcsolatban**

Melléklet:

Az előterjesztés előadója: Sipos Ibolya általános helyettesítésre megbízott alpolgármester

Az előterjesztés témafelelőse: Gazdagné dr. Tóth Marianna osztályvezető

Az előterjesztés ügyiratszáma: TPH/11833-…./2018.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.10. és 1.22. pontjai |
|  |  |

Az ülésre meghívni javasolt szervek, személyek:

|  |  |
| --- | --- |
| Gaszperné Román Margit Nyíregyházi Tankerületi Központ igazgató | nyiregyhaza@kk.gov.hu |
|  |  |
|  |  |

Egyéb megjegyzés:

Tiszavasvári, 2018. június 21.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

**Megállapodás a Nyíregyházi Tankerületi Központtal értéknövelő felújítási munka elszámolásával kapcsolatban**

**Tisztelt Képviselő-testület!**

A képviselő-testület 159/2018.(VI.21.) Kt. számú határozatával adta meg hozzájárulását a Nyíregyházi Tankerületi Központ részére a Tiszavasvári Általános Iskola tetőfelújítási munkálataival összefüggő értéknövelő felújítás megvalósításához.

A határozat III. pontja az alábbiakról rendelkezik:

„Az Önkormányzat tulajdonában lévő 4440 Tiszavasvári, Ifjúság u. 8. szám alatti ingatlanon megvalósuló tető felújítási beruházással kapcsolatban megvalósuló értéknövelő felújítás miatt szükséges rendelkezni arról, hogy az értéknövekedés elszámolása hogyan valósul meg. **Ezért kezdeményezi** **egy külön megállapodás megkötését** a Tankerülettel, melyben rögzítésre kerül, hogy az Ifjúság u. 8. szám alatti ingatlanon lévő általános iskola épületének tető felújításával kapcsolatos beruházás – mindaz amit a számvitelről szóló törvény szerint tárgyi eszköznél értéket növelő beszerzési költségként kell figyelembe venni – az alábbiak szerint kerülnek végrehajtásra, illetve elszámolásra: **Tiszavasvári Város Önkormányzata mint tulajdonos hozzájárulásával megvalósuló értéknövelő felújítási munkák vonatkozásában a Nyíregyházi Tankerületi Központ mint vagyonkezelő** – a vagyonkezelési szerződés megszűnésekor – **az értéknövelő felújítási munkák még le nem írt értékét térítés nélkül átadja Tiszavasvári Város Önkormányzata részére**. **A Nyíregyházi Tankerületi Központnak az 4440 Tiszavasvári, Ifjúság u. 8. szám alatti 2795/3 hrsz-ú ingatlanon lévő általános iskola épületének tető felújításával kapcsolatos beruházás vonatkozásában semmilyen megtérítési és egyéb igénye nincs és nem is lesz Tiszavasvári Város Önkormányzatával szemben.”**

A határozatban foglaltaknak megfelelően elkészült a megállapodás tervezete, mely a határozat-tervezet mellékletét képezi.

Fentiek alapján kérem az előterjesztést megtárgyalni és határozat-tervezetet elfogadni szíveskedjenek.

Tiszavasvári, 2018. június 21.

**Sipos Ibolya**

**általános helyettesítésre megbízott**

**polgármester**

**határozat-tervezet**

**Tiszavasvári Város Önkormányzata  
KÉPVISELŐ-TESTÜLETÉNEK**

**…/2018. (VI.28.) Kt. sz.**

**határozata**

**Megállapodás a Nyíregyházi Tankerületi Központtal értéknövelő felújítási munka elszámolásával kapcsolatban**

Tiszavasvári Város Önkormányzata Képviselő-testülete Magyarország helyi önkormányzatairól szóló 2011. CLXXXIX. tv. 107.§–ában kapott felhatalmazás alapján az alábbi határozatot hozza:

Elfogadja Tiszavasvári Város Önkormányzata és a Nyíregyházi Tankerületi Központ közötti - az Önkormányzat tulajdonában lévő 4440 Tiszavasvári, Ifjúság u. 8. szám alatti ingatlanon megvalósuló tető felújítási beruházással kapcsolatban megvalósuló értéknövelő felújítás miatti - megállapodást a határozat melléklete szerinti tartalommal.

Felkéri az alpolgármestert a megállapodás aláírására és a Nyíregyházi Tankerületi Központ részére történő megküldésére.

**Határidő**: azonnal **Felelős**: Sipos Iboly általános

helyettesítésre megbízott alpolgármester

…./2018.(VI.28.) Kt. számú határozat melléklete

**Megállapodás**

Mely létrejött egyrészről **Tiszavasvári Város Önkormányzata** (székhelye: 4440 Tiszavasvári, Városháza tér 4. törzsszáma:732462 képviseli **Sipos Ibolya** általános helyettesítésre megbízott alpolgármester) a továbbiakban, mint **Tulajdonos** és

**a Nyíregyházi Tankerületi Központ** (székhelye: 4400 Nyíregyháza, Sóstói u. 31/b., képviseli: **Gaszperné Román Margit** tankerületi központ igazgató, a továbbiakban: mint **Vagyonkezelő**

a továbbiakban együttesen Szerződő Felek között a mai napon az alábbi feltételekkel:

**I. Előzmények**

1. Szerződő Felek rögzítik, hogy a tiszavasvári 2795/3 helyrajzi számon nyilvántartott, természetben 4440 Tiszavasvári, Ifjúság u. 8. szám alatt fekvő ingatlan, rendeltetése szerint Tiszavasvári Általános Iskola, Tiszavasvári Város Önkormányzata kizárólagos tulajdonában és a Nyíregyházi Tankerületi Központ vagyonkezelésében van Tiszavasvári Város Önkormányzata és a Klebelsberg Intézményfenntartó Központ között 2013. február 14. napján aláírt vagyonkezelési szerződés alapján.

**II. A megállapodás tárgya**

1. A tiszavasvári 2795/3 helyrajzi számon nyilvántartott, természetben 4440 Tiszavasvári, Ifjúság u. 8. szám alatt lévő Tiszavasvári Általános Iskola épületének tető felújításával kapcsolatos beruházás értéknövelő felújítási munkálatainak elszámolása.

2. A Vagyonkezelő saját költségen Tiszavasvári Város Önkormányzata tulajdonában álló tiszavasvári 2795/3 helyrajzi számon nyilvántartott, természetben 4440 Tiszavasvári, Ifjúság u. 8. szám alatt lévő Tiszavasvári Általános Iskola épületének tető felújításával értéknövelő beruházást valósít meg.

3. Vagyonkezelő kötelezettséget vállal, hogy az Előzmények alcím alatt hivatkozott vagyonkezelői szerződésben meghatározottaknak megfelelően a **beruházás, felújítás értékét a felújítást befejezését követően bizonylatokkal igazolja a Tulajdonos felé.**

4. Szerződő Felek megállapodnak, hogy **Tiszavasvári Város Önkormányzata mint tulajdonos hozzájárulásával a II. 2. pontban megjelölt értéknövelő felújítási munkák vonatkozásában a Nyíregyházi Tankerületi Központ mint vagyonkezelő** – a vagyonkezelési szerződés megszűnésekor, illetve megszüntetésekor – **az értéknövelő felújítási munkák még le nem írt értékét térítés nélkül átadja Tiszavasvári Város Önkormányzata részére**.

5. Vagyonkezelő vállalja, hogy – a vagyonkezelési szerződés megszűnésekor, illetve megszüntetésekor – **az értéknövelő felújítási munkák még le nem írt értékét térítés nélkül átadja Tiszavasvári Város Önkormányzata részére**.

6. Vagyonkezelő kinyilatkozza, hogy a **4440 Tiszavasvári, Ifjúság u. 8. szám alatti 2795/3 hrsz-ú ingatlanon lévő általános iskola épületének tető felújításával kapcsolatos beruházás vonatkozásában semmilyen megtérítési és egyéb igénye nincs és nem is lesz Tiszavasvári Város Önkormányzatával szemben.**

**7.** Jelen megállapodás az aláírás napján lép hatályba. A megállapodás 4 példányban készült, melyből Szerződő Feleket 2-2 példány illeti meg. A megállapodást Tiszavasvári Város Önkormányzata Képviselő-testülete …./2018.(VI.28.) Kt. számú határozatával hagyta jóvá.

Tiszavasvári, 2018………………… Nyíregyháza, 2018…………………………

**Sipos Ibolya Gaszperné Román Margit**

**Tiszavasvári Város Önkormányzata Nyíregyházi Tankerületi Központ**

**általános helyettesítésre megbízott igazgató**

**alpolgármester**